לי יש רק אחת
לָהֶם יֵשׁ עֶשְׂרִים וּשְׁתֵי מְדִינוֹת,; לִי – רַק אֶרֶץ אַחַת, הֵם רוֹצִים גַּם אֶת זֹאת; הֵם אוֹמְרִים זֶה  צוֹדֵק, הֵם אוֹמְרִים זֶה פָּשׁוּט,; כְּשֶׁדּוֹרְשִׁים הֵם עַכְשָׁיו מְדִינָּה, רִבּוֹנוּת,; לֹא בְּאֶרֶץ יַרְדֵּן, לֹֹא בְּאֶרֶץ סָעוּד, ; רַק דַּוְקָא בְּבֵית-אֵל, וּמִשָׁם – עַכּוֹ,  לוּד,; עַד עִירוֹ שֶל דָּוִד, שֶׁהֲרֵי הוּא... –  דָאוּד.; עַל חֻרְבוֹת תֵּל-אָבִיב הֵם רוֹצִים מְדִינָה,; "חִילּוֹנִית, דֶּמוֹקְרָטִית, חָפְשִׁית, מְתוּנָה",; חִילוֹנִית כְּמוֹ "חַמַאס" וְחָפְשִׁית כְּמוֹ רִיאָד,; דֶּמוֹקְרָטִית כְּמוֹ עֵץ הַתְּלִיָּה בְּבַּגְדָּד,; נִינוֹחָה כִּלְבָנוֹן,   אֵשׁ בְּדָם לְאַזֵּן,; גַּם שְׁפוּיָה כְּמוֹ בְּלוּב, וּמְתוּנָה – כַּגַּרְזֶן ; וְהוֹזֵי סַרְבָּנוּת אָז יַגִידּוּ: " אָמֵן ".; כָּךְ גִ'יהַד וּפְצָצָה הֵם סִמְלֵי הַקִּדְמָה,; בִּבְּרִיסֶל וּבְאוֹסְלוֹ, מֵעַל כָּל בִּימָה, ; וְאוֹתִי , הַהוֹפֵך הַר טְרָשִׁים לְיִּשּׁוּב, ; לִי קוֹרְאִים הֵם "כּוֹבֵשׁ", לִי קוֹרְאִים הֵם לָשׁוּב, ; וְלָתֵת לַשּׂוֹרְפִים, לָרוֹצְחִים, לְקֵידָר; כִּי הָאָרֶץ תָּשׁוּב לִהְיוֹת לְמִידְבָּר ,; שֶׁתּוֹתָח אֶל בֵּיתִי בּוֹ יַצִּיבוּ מָחָר.; זֶה נָכוֹן שֶׁהָיִיתִי גַּם כֶּבֶשׂ, גַם גְּדִי,; גַּם יוֹנָה, כְּמוֹ עֲנַן אֲרֻבּוֹת  הִשַּׁמְדִּי     ; הִשְׁתַּנֵיתִי, אוֹמְרִים הֵם, כִּי אֵין מִלְבַדִּי; אַף חַיָּה עַל הָאָרֶץ וְאַף בְּהֵמָה,; שֶלְלוֹע הַזְאֵב הִיא דּוֹחֶקֶת עַצְמָהּ,; בִּגְרוֹנוֹ הִיא עוֹד שָׁרָה: - "לֹֹא עוֹד מִלְחָמָה" ; סוּס הָעֵץ כְּבָר בּוֹעֵט בְּאַבְנֵי הַחוֹמָה.; כֵּן, אֵירוֹפָּה צַפְתָה בִּי בַּשְּׁבִיל לַכִּבְשָׁן,; בְּלִי בְּרֵירָה שָׁם הָלַכְנוּ,  הָפַכְנוּ עָשָׁן, ; מָה עַכְשָׁיו, לִצְלִילֵי עוֹד נְאוּם מְלַטֵּף, ; מוֹלִיכִים אוֹתִי שׁוּב אֶל שִׁינֵי הַטּוֹרֵף?!; הֵן עַכְשָׁיו כְּבָר גָּלוּי -  אֵלוּ לֹֹא מִקְלָחוֹת,; בָּם הָמָוֶת אוֹרֵב  וְחַרְבּוֹ – אַשְׁלָיוֹת, ; וַאֲנִי, בְּבֵיתִי כָּאן, רוֹצֶה רַק לִחְיוֹת.; וְהָאָרֶץ תִשְׁקוֹט, עַל גְּבוּלוֹת עֲשֵׁנִים,; וּמַלְכוּת יִשְׂרָאֵל כִּבְיָמִים רִאשוֹנִים, ; וּזְכֻיּוֹת הָאָדָם יִמָּלֵא הָעוֹלָם; כְּשֶהַצֶּדֶק יוֹפַע  -  לָיְהוּדִים  גַם.; 